CELEX: 62010CN0149
Language: et
Date: 2010-03-29 00:00:00
Title: Kohtuasi C-149/10: Eelotsusetaotlus, mille on esitanud Dioikitiko Efeteio Thessalonikis (Thessaloniki kõrgem halduskohus) (Kreeka) 29. märtsil 2010 — Zoi Chatzi versus Ypourgos Oikonomikon (Rahandusministeerium)

5.6.2010   
            
            
               ET
            
            
               Euroopa Liidu Teataja
            
            
               C 148/20
            
         Eelotsusetaotlus, mille on esitanud Dioikitiko Efeteio Thessalonikis (Thessaloniki kõrgem halduskohus) (Kreeka) 29. märtsil 2010 — Zoi Chatzi versus Ypourgos Oikonomikon (Rahandusministeerium)
   (Kohtuasi C-149/10)
   2010/C 148/30
   Kohtumenetluse keel: kreeka
   
      Eelotsusetaotluse esitanud kohus
   
   Dioikitiko Efeteio Thessalonikis (Thessaloniki kõrgem halduskohus)
   
      Põhikohtuasja pooled
   
   
      Kaebuse esitaja: Zoi Chatzi
   
      Vastustaja: Ypourgos Oikonomikon (Rahandusministeerium)
   
      Eelotsuse küsimused
   
   
               1.
            
            
               Kas on võimalik väita, et nõukogu direktiivi 96/34/EÜ Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt lapsehoolduspuhkuse kohta sõlmitud raamkokkuleppe kohta klausli 2 punktiga 1 — tõlgendatuna, arvestades Euroopa Liidu põhiõiguste harta artiklit 24 (lapse õiguste kohta) ja nende õiguste kaitsetaseme tõstmist nimetatud hartaga — kehtestatakse paralleelselt õigus lapsehoolduspuhkusele iga lapse kohta, nii et ühe lapsehoolduspuhkuse andmine kaksikute sünni korral rikub EL põhiõiguste hartat sünni alusel diskrimineerimise ja kaksikute õiguste proportsionaalsuse põhimõttega vastuolus oleva piiramise tõttu?
            
         
               2.
            
            
               Kui vastus esimesele küsimusele on eitav, siis kas direktiivi 96/34/EÜ klausli 2 punktis 1 sisalduvat mõistet „sünd” tuleb tõlgendada nii, et töötavatele vanematele kehtestatakse „topeltõigus” lapsehoolduspuhkusele, lähtuvalt asjaolust, et kaksikute ootamine päädib kahe järjestikuse sünnitusega (mõlemad kaksikud), või siis nii, et lapsehoolduspuhkus antakse ühe sünnituse kohta, sõltumata sündinud laste arvust, ilma et viimasel juhul rikutaks EL põhiõiguste harta artiklis 20 ette nähtud võrdsust seaduse ees?